ایردوغان آلمان مجلسی نینگ قرارینی محکوم ایتدی
جمهور رئیس رجب طیب ایردوغان ارمنی ادعالرینی مجلس ده تصویب ایتگن آلمان نینگ اولاً بار هولوکوست نینگ جوابینی بیریشی کیره ک لیگینی سوره دی. ارمنی ادعالرینی تصویب ایتگن آلمان نی قتیق بیر شکلده تنقید ایتیب، ارمنی ادعاسینی تصویب قیلیش حقی گه ایگه اینگ سونگ اولکه نینگ آلمان ایکن لیگینی بیان ایتدی. ایردوغان جنابلری انسانلر کبی اولکه لرنینگ تاریخ گه میراث قالدیرگن لیکلری بیلن یاد ایتیلگن لیگینی معلوم قیلیب، عثمانلی، سلجوقی، بابر سلطانلیغی کبی دولت لرنینگ علم، مدنیت، صنعت و سیاست حیاتیگه مهم حصه قوشگن لیگی گه دقت ترتدی.
ترکیه جمهور رئیسی ترکیه نینگ دنیا انسانلیگی اوچون عملگه آشیرگن لیکلری بیلن تقدیر ایتیلگن لیگینی ایسله تیب، افریقانینگ هر بیر جاییگه بارگنده صمیمی بیر شکلده کوتیب آلینه میز، چونکه مذکور قاره نینگ هیچ بیر جاییگه استعمارگه قول اورمه دیک، تمیز و شفاف بیر تاریخ گه ایگه میز، دیدی. اجدادیمیز افریقالیکلرگه اروپالیکلرگه قره ته قیلگن مجادله لریگه همکارلیک قیلگن دیب معلوم قیلدی.
ایردوغان جنابلری بوگون ترکیه گه انسان حق لرینی اورگتماقچی بولگن اولکه لرنینگ افریقاد قاره سیده گی تاریخلری نینگ قان، کوز یاشی، قیرغین و قتل عام بیلن بیزلگن لیگینی بیان ایتدی. بوگون غرب اولکه لری نینگ برلین، پاریس و بروکسیل کبی شهرلری نینگ مدحش چراغان کوچه لریده افریقالیک لرنینگ قانی، جانی و تیری نینگ زحمتی نینگ موجود ایکن لیگینی بیلدیردی. بولرنینگ قیلگن فعالیت لری مذکور قتل عام لرنی پنهان قیلیشی ممکن ایمس دیر، دیدی.
بیزنینگ تاریخیمیز قتل عام تاریخی ایمس، مرحمت، شفقت تاریخی دیر. آره میزده گی فرق منه خودی شو دیر. ترکیه ده تقریباً 100 مینگ ارمنی حیات کیچیریب تورگن. بولرنینگ یرمی نینگ تابعیتی بار یرمی نینگ یوق. سوریه و عراق دن کیلگن لرگه قنداغ میزبانلیک قیلگن بولسک، ارمنستان دن کیلگنلرگه هم خودی شو شکلده میزبانلیک قیلیب تورگن میز. اگر بیز ارمنی دشمنی بولسک کیلگن ارمنی لرنی اوز اولکه لریگه یوبارر ایدیک؛ دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
